text: অপরিবর্তী বিদ্যুৎ (ডিসি) এর বর্তনী তত্ত্ব অনুসারে, নর্টনের তত্ত্ব (অথবা মেয়ার-নর্টন তত্ত্ব) হচ্ছে একটি সরলীকরণ, যা লিনিয়ার সময়-অপরিবর্তী রোধ, ভোল্টেজ সোর্স এবং কারেন্ট সোর্স নিয়ে গঠিত নেটওয়ার্কে প্রয়োগ করা যায়। নেটওয়ার্কের যেকোনো এক জোড়া টার্মিনালে এই তত্ত্ব প্রয়োগ করে ওই টার্মিনাল জোড়াকে একটি কারেন্ট সোর্স এবং সমান্তরালে সংযুক্ত একটিমাত্র রোধ দিয়ে প্রতিস্থাপন করা সম্ভব।
  
  পরিবর্তী তড়িৎ প্রবাহ (এসি) সিস্টেমের ক্ষেত্রে, এই তত্ত্ব রোধের পাশাপাশি রিএক্টিভ ইম্পিড্যান্স এর উপরো প্রয়োগ করা হয়।
  
  সাধারণত কোনো নির্দিষ্ট কম্পাঙ্কে লিনিয়ার উৎস এবং ইম্পিড্যান্স নিয়ে গঠিত কোনো নেটওয়ার্ককে প্রকাশ করতে নর্টন সমতুল্য বর্তনী ব্যবহৃত হয়।
  
  বর্তনী সরলীকরণ এবং বর্তনীর আদি অবস্থা (ইনিশিয়াল কন্ডিশন) ও স্থিতাবস্থা (স্টেডি-স্টেট) প্রতিক্রিয়ায় নর্টনের তত্ত্ব এবং এর দ্বৈত, থেভেনিনের তত্ত্বকে  ব্যাপকভাবে ব্যবহার করা হয়।
  
  সিমেন্স & হ্যালস্কে গবেষক হ্যান্স ফার্ডিনান্ড মেয়ার (১৮৯৫-১৯৮০) এবং বেল ল্যাবস প্রকৌশলী এডওয়ার্ড লরি নর্টন (১৮৯৮–১৯৮৩) ১৯২৬ সালে স্বাধীনভাবে নর্টনের তত্ত্ব প্রতিপাদন করেন।.
  
  সমতুল্য বর্তনী খুঁজে পাওয়ার জন্য টার্মিনালদের মধ্যে শর্ট সার্কিট কারেন্ট (A এবং B এর মাঝে শূন্য রোধ) হিসেবে নর্টন বিদ্যুৎ Ino কে হিসাব করা হয়।  নর্টন রোধ Rno বের করার জন্য টার্মিনালদের মাঝে কোনো রোধ যুক্ত না করে আউটপুট ভোল্টেজ মাপা হয়। আসলে, এটি সব স্বাধীন ভোল্টেজ সোর্সকে শর্ট সার্কিট এবং সকল স্বাধীন কারেন্ট সোর্সকে ওপেন সার্কিট করে দেয়ার পর মাপা টার্মিনালদের মধ্যের রোধের সমতুল্য। থেভেনিন রোধও একইভাবে মাপা হয়।
  
  যদি অধীন সোর্স থাকে, তাহলে আরো সাধারণীকৃত পদ্ধতি ব্যবহার করা হয়। টার্মিনালদের মাঝে একটি ১ এম্পিয়ারের টেস্ট কারেন্ট সোর্স লাগিয়ে টার্মিনাল ভোল্টেজ মাপা হয়। এই ভোল্টেজকে ১ A দিয়ে ভাগ দিয়ে নর্টন ইম্পেড্যান্স Rno বের করা হয়। যদি অধীন সোর্স থাকে তবে এই পদ্ধতি অবশ্যই ব্যবহার করতে হবে, কিন্তু না থাকলেও সব ক্ষেত্রেই আসলে এই পদ্ধতি ব্যবহার করা সম্ভব।
  
  নর্টন সমতুল্য বর্তনীর উদাহরণ
  
  এই উদাহরণে মোট কারেন্ট Itotal হচ্ছে:
  
  কারেন্ট ডিভাইডার রুল ব্যবহার করে লোড কারেন্ট বের করা যায়,
  
  এবং সমতুল্য রোধ হচ্ছে,
  
  কাজেই সমতুল্য বর্তনী হবে একটি ৩.৭৫ mA কারেন্ট সোর্সের সমান্তরালে যুক্ত ২ kΩ রোধ।
  
  থেভেনিন সমতুল্যে প্রকাশ
  
  নর্টন সমতুল্য বর্তনী এবং থেভেনিন সমতুল্য বর্তনীর সম্পর্ক নিচের সমীকরণ দ্বারা প্রকাশ করা যায়ঃ
  
  কিউইং তত্ত্ব
  কিউইং তত্ত্বে নর্টন তত্ত্বের প্যাসিভ সার্কিট সমতুলকে বলা হয় শ্যান্ডি হার্জগ ঊ তত্ত্ব।
   প্রত্যাবর্তী কিউইং সিস্টেমে প্রায়ই অপ্রয়োজনীয় কিউ সাবসেটকে একটিমাত্র (FCFS or PS) কিউ দিয়ে প্রতিস্থাপন করা যায়, যার সার্ভিস রেট সঠিকভাবে বাছাই করা থাকে।
  
  আরো দেখুন 
  ও'মের সূত্র
  Millman's theorem
  Source transformation
  Superposition theorem
  Thévenin's theorem
  Maximum power transfer theorem
  Extra element theorem
  
  তথ্যসূত্র
  
  বহিঃসংযোগ
   Norton's theorem at allaboutcircuits.com
  
  বিষয়শ্রেণী:Circuit theorems
  বিষয়শ্রেণী:Linear electronic circuits
title: নর্টনের তত্ত্ব